CELEX: 62021TN0509
Language: sk
Date: 2021-08-18 00:00:00
Title: Vec T-509/21: Žaloba podaná 18. augusta 2021 – IMG/Komisia

25.10.2021   
            
            
               SK
            
            
               Úradný vestník Európskej únie
            
            
               C 431/43
            
         
      Žaloba podaná 18. augusta 2021 – IMG/Komisia
      (Vec T-509/21)
      (2021/C 431/51)
      Jazyk konania: francúzština
      
         Účastníci konania
      
      
         Žalobkyňa: International Management Group (IMG) (Brusel, Belgicko) (v zastúpení: L. Levi a J.-Y. de Cara, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhlásil túto žalobu za prípustnú a dôvodnú,
                  v dôsledku toho
               
            
                  —
               
               
                  zrušil rozhodnutie Komisie z 8. júna 2021 prijaté na účely vykonania rozsudku Súdneho dvora z 31. januára 2019 (veci C-183/17 P a C-184/17 P), podľa ktorého žalobkyňa nie je oprávnená na účely vykonávania finančných prostriedkov Únie podľa nepriamych podrobných pravidiel na vykonávanie uplatniteľných na medzinárodné organizácie v rámci rozpočtových pravidiel uplatniteľných v Únii,
               
            
                  —
               
               
                  uložil žalovanej povinnosť nahradiť majetkovú a nemajetkovú ujmu,
               
            
                  —
               
               
                  uložil žalovanej povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na porušení článku 266 ZFEÚ. Žalobkyňa v tejto súvislosti poukazuje na porušenie zásady nadobudnutia právnej sily rozhodnutej veci, pokiaľ ide o rozsudok Súdneho dvora z 31. januára 2019.
               
            
                  2.
               
               
                  Druhý žalobný dôvod je založený na porušení zásady riadnej správy veci verejných a povinnosti náležitej starostlivosti z dôvodu porušenia článku 41 Charty základných práv Európskej únie.
               
            
                  3.
               
               
                  Tretí žalobný dôvod je založený na porušení zásady právnej istoty.
               
            
                  4.
               
               
                  Štvrtý žalobný dôvod je založený na tom, že rozhodnutie bolo podľa žalobkyne postihnuté nesprávnym právnym posúdením a zjavne nesprávnym posúdením.
               
            
                  5.
               
               
                  Piaty žalobný dôvod je založený na porušení primeranej lehoty.